text: Danfoss indvier 30.000 m2 solcellepark 
  04 februar 2014 kl. 06.12
  Med en størrelse på næsten seks fodboldbaner har Danfoss indviet et kæmpe solcelleanlæg, der kan levere energi svarende til forbruget i 400 hustande.
  Solcelleparken blev mandag indviet ved koncernens hovedkontor i Nordborg ved en lille ceremoni, hvor administrerende direktør hos Danfoss, Niels B. Christiansen, præsenterede solcelleparken og fortalte om produktionen af de såkaldte invertere, som Danfoss leverer til solcelleanlæg.
  Solcelleparken i Nordborg er et led i Danfoss' målsætning om frem mod 2025 at reducere CO2- udledningen med 25 pct. sammenlignet med niveauet i 2007 og samtidig øge andelen af vedvarende energi til 25 pct.
  Derudover bliver anlægget blandt andet brugt til test og udvikling af invertere.
  Danfoss arbejder bl.a. sammen med universiteter om nye tiltag, og i den forbindelse har PHD-studerende også adgang til at teste på anlægget.
  Fakta om solcelleparken:
  Solcelleanlægget i Nordborg ligger på et areal, der svarer til fem-seks fodboldbaner.Anlægget består af 9.300 solpaneler, der er forbundet med 130 Danfoss-invertere, og vil kunne producere mere strøm, end hvad Danfoss-koncernens store hovedadministrationsbygning samlet set bruger.Det har en samlet kapacitet på 2,1 MW.
  Fra Twitter:
  Åbnede med Niels B. Christiansen Danfoss solpark - strøm til 400 huse. Sammen med vores anlæg 1400 husstande #dkpol pic.twitter.com/NLmTIdQhvv
  
  